**שמות פרק כ פסוק יא** כַּבֵּד אֶת אָבִיךָ וְאֶת אִמֶּךָ לְמַעַן יַאֲרִכוּן יָמֶיךָ עַל הָאֲדָמָה אֲשֶׁר יְקֹוָק אֱלֹהֶיךָ נֹתֵן לָךְ: ס

**תלמוד בבלי מסכת כתובות דף קג עמוד א** דתניא: כבד את אביך ואת אמך, את אביך - זו אשת אביך, ואת אמך - זו בעל אמך, וי"ו יתירה - לרבות את אחיך הגדול!

**שו"ת מהרי"ק סימן ל** נראה שבן הבן שאין חייב בכבוד זקנו שהרי לא מצינו בשום מקום שיתחייב אלא בכבוד האב והאם ואשת אביו בחייו ובעל אמו בחיי' ואחיו הגדול

**בראשית פרק מו פסוק א** וַיִּסַּע יִשְׂרָאֵל וְכָל אֲשֶׁר לוֹ וַיָּבֹא בְּאֵרָה שָּׁבַע וַיִּזְבַּח זְבָחִים לֵאלֹהֵי אָבִיו יִצְחָק:

**תורה תמימה בראשית פרק מו פסוק א** (א) לאלהי אביו יצחק - לאלהי אביו אברהם לא נאמר, אמר רבי יוחנן, מלמד שחייב אדם בכבוד אביו יותר מכבוד אבי אביו [מ"ר],

**רש"י בראשית פרק מו פסוק א** אלהי אביו יצחק - חייב אדם בכבוד אביו יותר מבכבוד זקנו לפיכך תלה ביצחק ולא באברהם:

**שולחן ערוך יורה דעה סימן רמ סעיף כד** הגה: לג] י"א דאין אדם חייב בכבוד אבי אביו (מהרי"ק שורש מ"ד /ל'/). לד] ואינו נ"ל, כג (כא) אלא דחייב <כ> בכבוד אביו יותר מכבוד אבי אביו (וראיה ממדרש גבי ויזבח זבחים וגו' (בראשית מו, א)).

 **תלמוד בבלי מסכת יבמות דף סב עמוד ב** בני בנים הרי הן כבנים

**שו"ת מהרי"ק סימן ל** והא דאמרינן דבני בנים הרי הם כבנים היינו דוקא לענין /פריה/ פרים ורביה

**בראשית פרק כח פסוק יג** וְהִנֵּה יְקֹוָק נִצָּב עָלָיו וַיֹּאמַר אֲנִי יְקֹוָק אֱלֹהֵי אַבְרָהָם אָבִיךָ וֵאלֹהֵי יִצְחָק הָאָרֶץ אֲשֶׁר אַתָּה שֹׁכֵב עָלֶיהָ לְךָ אֶתְּנֶנָּה וּלְזַרְעֶךָ

**תלמוד בבלי מסכת קידושין דף ל עמוד ב** ת"ר, שלשה שותפין הן באדם: הקב"ה, ואביו, ואמו

**תלמוד בבלי מסכת קידושין דף ל עמוד א** דתניא: ולמדתם אותם את בניכם - אין לי אלא בניכם, בני בניכם מנין? ת"ל: והודעתם לבניך ולבני בניך

**תלמוד בבלי מסכת מכות דף יב עמוד א** תני חדא: אב שהרג - בנו נעשה לו גואל הדם, ותניא אידך: אין בנו נעשה לו גואל הדם... אלא לא קשיא: הא בבנו, והא בבן בנו.

**רש"י מסכת מכות דף יב עמוד א** ה"ג אלא לא קשיא הא בבנו הא בבן בנו - הא דתניא אין בנו נעשה גואל הדם בבנו של רוצח קאמר והא דתניא בנו נעשה לו גואל הדם בבנו של הרוג קאמר שהוא בן בנו של רוצח ואינו מוזהר על כבודו.

**תלמוד בבלי מסכת קידושין דף לא עמוד ב** ת"ר: מכבדו בחייו ומכבדו במותו; בחייו כיצד? הנשמע בדבר אביו למקום, לא יאמר: שלחוני בשביל עצמי, מהרוני בשביל עצמי, פטרוני בשביל עצמי, אלא כולהו בשביל אבא; במותו כיצד? היה אומר דבר שמועה מפיו, לא יאמר: כך אמר אבא, אלא כך אמר אבא מרי, הריני כפרת משכבו. והני מילי תוך שנים עשר חדש, מכאן ואילך, אומר: זכרונו לברכה לחיי העולם הבא

**תלמוד בבלי מסכת סוטה דף מט עמוד א**  רב אחא בר יעקב איטפל ביה ברב יעקב בר ברתיה, כי גדל, א"ל: אשקיין מיא, אמר לו: לאו בריך אנא

 **רש"י מסכת סוטה דף מט עמוד א** בר ברתך אנא - ואין עלי לכבדך כבן

**שו"ת שתי הלחם סימן מג** ועוד יש לחלק מבן הבן. לבן הבת היורדת מדרגה אחת אחר נישואיה וזה יענה מוהרמ"א למוהרי"ק

 **ביאור הגר"א יורה דעה סימן רמ ס"ק לד** ואינו נ"ל. ומגמ' דסוטה מ"ט א' ראיה למהרי"ק ונ"ל דלאבי אמו פטור '

**תלמוד בבלי מסכת קידושין דף ל עמוד ב** כל מצות האב המוטלת על הבן לעשות לאביו - אחד אנשים ואחד נשים חייבין. תנינא להא דת"ר: איש - אין לי אלא איש, אשה מנין? כשהוא אומר: תיראו - הרי כאן שנים; א"כ, מה ת"ל איש? איש סיפק בידו לעשות, אשה אין סיפק בידה לעשות, מפני שרשות אחרים עליה.

**שולחן ערוך יורה דעה סימן רמ סעיף יז** אחד האיש ואחד האשה שוין בכבוד ובמורא של אב ואם, אלא שהאשה אין בידה לעשות, שהיא משועבדת לבעלה, יט לפיכך היא פטורה בכבוד אב ואם בעודה נשואה. ואם נתגרשה או נתאלמנה, חייבת.

 **ש"ך יורה דעה סימן רמ ס"ק יט** יט לפיכך היא פטורה כו' - ונראה דאם אין בעלה מקפיד חייבת בכל דבר שאפשר כמו האיש:

**תלמוד בבלי מסכת קידושין דף ל עמוד א** דתניא: ולמדתם אותם את בניכם - אין לי אלא בניכם, בני בניכם מנין? ת"ל: והודעתם לבניך ולבני בניך; א"כ, מה ת"ל בניכם? בניכם - ולא בנותיכם

**ש"ך יורה דעה סימן רמה ס"ק א** א חייב כו' לבנו - כתב מהרש"ל דה"ה לבן בנו ומביאו הפרישה ובכ"מ ריש פרק א' מהלכות ת"ת כתב גם כן ז"ל ואפשר דגם לבן בנו חייב להשכיר לו מלמד והוא הדין לבן בן בנו אבל הא מספקא ליה אי בן בתו קודם לבן חבירו דאפשר דאין קודם לחבירו אלא היכא דנתחייב באביו אבל גבי בת דליכא למימר הכי לא עכ"ל, ולי נראה דקודם לבן חבירו:

 **שו"ת שתי הלחם סימן מג** שכתב רש"י ז"ל בר ברתך אנא ואין עלי לכבדך כבן משמע דס"ל דודאי שחייב בכבוד זקנו אך לא כמו הבן.

**ערוך השולחן יורה דעה סימן רמ** ונראה דגם בן הבת חייב בכבוד אבי אמו וזה שמצינו בגמ' [סוטה מ"ט א] שאחד אמר לבן בתו אשקיין מיא וא"ל לאו ברך אנא ע"ש כבר פירש"י שם דאין עלי לכבדך כבן עכ"ל כלומר דכיבוד כבן אינו מחוייב אבל מ"מ חייב לכבדו: